b'\n_START_ARTICLE_\nPorcio Festo\n_START_PARAGRAPH_\nSi Porcio Festo o Porcius Festus ay ang prokurador ng Hudea mula bandang 58 hanggang 62 AD, na pumalit kay Antonius Felix. Hindi nalalaman ang tumpak na panahon ng kanyang panunungkulan, ngunit bago ito sumapit ng taong 70. Namana niya ang lahat ng mga suliranin ng kanyang pinalitan, na hinggil sa gawaing Romano ng paglikha ng mga pribilehiyong sibiko para sa mga Hudyo. Tanging isang paksa lamang ang lumigalig o umunsiyami sa kanyang pamamahala, ang kontrobersiya sa pagitan ni Agripa II at ng mga paring Kohen ng Herusalem tungkol sa pader na itinayo sa templo upang buwagin ang tanawin ng bagong pasibi (seksiyon ng gusali) ng palasyo ni Agripa II._NEWLINE_Sa panahon ng kanyang pangangasiwa, ang hindi magandang pagtanggap ng mga Hudyo sa Roma ay pinatindi ng paksa ukol sa mga pribilehiyong sibiko. Nagising ang mga damdaming na nagkaroon ng mahalagang bahagi sa malapit na kasunod na Digmaang Hudyo ng 66 AD._NEWLINE_Sa Bagong Tipan ng Bibliya, nagkaroon ng huling pagdinig na panghukuman sa harap ni Festo si Pablong Alagad, sa Aklat ng mga Gawa (Mga Gawa 25:12), sinikap ni Festo na amukiin si Pablo ng Tarsus na pumunta sa Herusalem para malitis; umapela si Pablo kay Emperador Nero. Nagresulta ang paglapit na ito ni Pablo sa pagkakapalayas niya papuntang Roma noong panahon ng taglagas ng 58 AD (nasa Mga Gawa 25-26).'